system
Răspunde în limba română, în stilul Wikipedia, cat mai corect gramatical.
user
Dă-mi mai multe informații despre Doicești, Dâmbovița.
assistant
Doicești este o comună în județul Dâmbovița, Muntenia, România, formată numai din satul de reședință cu același nume. În Parcul Mateiaș se află ruinele curții brâncovenești. În imediata apropiere se află și Biserica Nașterea Maicii Domnului din Doicești ctitorită în 1706 de voievodul Țării Românești Constantin Brâncoveanu.

Așezare 
Comuna se află în zona de deal din cursul mijlociu al râului Ialomița, aflată la 8 km nord de orașul Târgoviște, pe șoseaua DN71 care leagă acest oraș de Sinaia. Comuna are o stație pe calea ferată Târgoviște-Pucioasa.

Demografie 

Conform recensământului efectuat în 2021, populația comunei Doicești se ridică la 4.224 de locuitori, în scădere față de recensământul anterior din 2011, când fuseseră înregistrați 4.584 de locuitori. Majoritatea locuitorilor sunt români (92,99%), iar pentru 6,87% nu se cunoaște apartenența etnică. Din punct de vedere confesional, majoritatea locuitorilor sunt ortodocși (89,65%), iar pentru 7,36% nu se cunoaște apartenența confesională.

Politică și administrație 
Comuna Doicești este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istoric 
La sfârșitul secolului al XIX-lea, comuna Doicești făcea parte din plasa Dealul-Dâmbovița a județului Dâmbovița și era formată din cătunele Doicești, Dolani, Săteni și Gușoiu, având o populație totală de 1.628 de locuitori. În comună funcționa o școală.

În 1925, comuna făcea parte din plasa Târgoviște a aceluiași județ și avea în compunere satele Doicești, Dolani și Săteni, cu 2.430 de locuitori.

În 1950, comuna a fost inclusă în raionul Târgoviște din regiunea Prahova și apoi (după 1952) din regiunea Ploiești. În 1968, comuna a revenit la județul Dâmbovița, reînființat, iar satul Dolani a fost desființat și inclus în satul Doicești, rămas astfel unicul sat al comunei, după ce satul Săteni a fost transferat comunei Aninoasa.

Personalități născute aici 
 Gabriel Comănescu (n. 1967), om de afaceri în domeniul extracției petrolului, unul dintre cei mai bogați români.

Note

Legături externe 
 Biserica brancoveneasca din Doicesti, 14 august 2012, CrestinOrtodox.ro
 Biserica brâncovenească de la Doicești-Dâmbovița, 16 mai 2011, Adrian Nicolae Petcu, Ziarul Lumina

Doicești
Doicești